**Szekció összefoglaló**

**Óvodai és iskolai szociális segítés**

*Előadók*

* dr. Szabóné Szalay Csilla, Esztergár Lajos Család és Gyermekjóléti Szolgálat és Központ csoportvezető
* Foki Csilla, Zuglói Család és Gyermekjóléti Központ csoportvezető
* Szarvák Mónika, EMMI gyermekjóléti alapellátási szakreferens

*Szekcióvezető*

* Busi Zoltán MACSGYOE régióvezető

*Szekción résztvevők száma:* 116 fő

Az óvodai és iskolai szociális segítő tevékenység feladatellátási kötelezettségét a család és gyermekjóléti központok számára 2018. szeptember 1-től írja elő a gyermekek védelméről és a gyámügyi igazgatásról szóló 1997. évi XXXI. törvény. Az új feladatként országosan megjelenő szolgáltatás hazai gyakorlat és szakirodalma is több évtizedre tekint vissza.

A szekcióban család és gyermekjóléti központok és szolgálatok munkatársai is részt vettek.

A szekció első harmadában bemutatta a napi szolgáltatását egy olyan Központ, amely részt vett az EFOP-1.9.4. által szakmailag támogatott és monitorozott standard pályázaton. Az előadó rámutatott a pilot és a kötelező feladatellátás közötti különbségekre. Azokkal az intézményekkel, ahol a pilot közel 2 éves szakmai munkája megalapozta a kötelező feladatellátást, az együttműködés jelentősen zökkenőmentesebb volt, mint ahol ez az előzetes pilot együttműködés nem valósult meg.

Továbbá a napi feladatát bemutatta egy olyan Központ, aki nem vehetett részt a pilot programban az EFOP területi korlátja miatt.

Ezekután az ágazati irányítás nyújtott tájékoztatást a pilot és a kötelező feladatellátás során szerzett tapasztalatokon alapuló jogszabály javaslatok összességéről.

A következő harmadban a nagylétszámú szekció, 5 munkacsoportot alakított ki. A munkacsoportok témakörei:

* óvoda;
* iskola;
* kollégium;
* adminisztráció;
* és az óvodai iskolai szociális segítés nyáron.

A témaköröket meghatározott szempontrendszer szerint dolgozták ki, bemutatták az erősségeit, akadályozó tényezőit, továbbá a jó gyakorlatait.

A munkacsoportok feladatmegvalósításában konzultatív jelleggel részt vettek előadóink, egyesületünk szakmai alelnöke és a szekcióvezető is.

**A szekció fő üzenete:**

1. hiánypótló, hatékony, szükségszerű szolgáltatás, már most rengeteg eredménnyel
2. jogszabályok módosítása (nem a tevékenységet kell a jelenlegi szabályozáshoz igazítani, hanem fordítva)
	1. Gyvt.31§.: a szolgáltatások igénybevételéhez szükséges szülői hozzájárulás kivételeinek megfogalmazása (hivatkozva a gyermek segítség kéréséhez való jogára Gyvt.6.§(2) bek.) 🡪 Óvodai és iskolai szovciális segítés szolgáltatást kérhesse a gyermek önmaga is. 🡪 ez esetben a gyermek panaszának meghallgatását követően (amennyiben beavatkozás szükséges) kötelező lenne a szülőt értesíteni, bevonni)
	2. köznevelési tv.: Kerüljön be a tv-be, hogy e szolgáltatást az intézmény a gyermekjóléti központok, mint külső szolgáltatók igénybevételével biztosítja 🡪 mint a köznevelési intézmény alaptevékenységéhez nem kell külön hozzájárulást kérni
3. állásfoglalás / ajánlás kérés
	1. iskolapszichológusok – szociális segítők tevékenységének, feladatainak, kompetencia határainak stb. tisztázása
	2. mit tehetünk, ha egy intézmény nem járul hozzá a szolgáltatás biztosításához
4. jelenléti ívek szükségessége: (óvodás még írni se tud + kivitelezhetetlen gyakran)
javaslat: helyette az intézmény igazolása / nyilatkozata az adott tevékenységről (közösségi program, csoportok) a résztvevők számáról.
5. Tevékenység marketingjének ágazati szintű segítése
6. Finanszírozás + gyermekszám újragondolása a területi és köznevelési intézmény sajátosságok (halmozott problémákkal küzdő gyermekeket nevelő és oktató intézmények) alapján.